

**PÁLYÁZAT A MULTIKULTURALIZMUS ÉS NEMZETI SOKSZÍNŰSÉG VAJDASÁGBAN**

**TÉMÁJÚ VIDEÓMŰ KIVÁLASZTÁSÁRA**

A péterváradi Kulturanova Egyesület a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkársággal együttműködve Pályázatot hirdet ki A multikulturalizmus és tolerancia érvényesítése Vajdaságban, illetve a multikulturalizmus népszerűsítése és a nemzetek közötti tolerancia előmozdítása, valamint a Vajdaság autonóm tartományi nemzeti közösségek kulturális identitásának megőrzése témájú szerzői videóanyagok benyújtására.

Részvételi jogosultsággal a Vajdaság autonóm tartományi középiskolás diákok rendelkeznek.

A Pályázatra rövid formátumú, 1-10 percig tartó videóanyagot (animációt, filmet, klipet, bemutatót és egyéb videóformátumot) kell benyújtani, amely az alábbiakban feltüntetett témák egyikével foglalkozik:

* Multikulturalizmus és nemzeti sokszínűség Vajdaság Autonóm Tartományban,
* a nemzetek közötti tolerancia megőrzése és előmozdítása,
* A Vajdaság autonóm tartományi egy vagy több nemzeti közösség kulturális identitásának megőrzése.

A feltüntetett témakörök keretében, a szerzői videóanyagnak a multikulturalizmus, a nemzeti sokszínűség és a nemzetek közötti tolerancia, illetve a Vajdaság autonóm tartományi nemzeti közösségek kulturális sajátosságai jelenségéről a hiteles személyes nézetet kell kifejeznie.

A műveket egy (egy szerző), legfeljebb három diák (szerzői csoport) dolgozhatja ki, a szerzők által használt nyelven.

A művekkel együtt be kell nyújtani a jelentkezési űrlapot, az Alkotás szerzői jogáról szóló szerző (vagy kiskorúak esetében

szülő/gondviselő) nyilatkozatát, valamint az iskola rendes diák státuszáról szóló igazolását (a kísérő dokumentációt szkennelve és eredeti formában, posta útján kell benyújtani, az alábbi címre: Asocijacija Kulturanova, Preradovićeva 123/231, Petrovaradin).

A pályázati részvételhez szükséges kísérő dokumentáció letölthető a Kulturanova Egyesület Facebook oldaláról, az alábbi címen: <https://www.facebook.com/kulturanova>, illetve a Titkárság honlapjáról, az alábbi címen: <http://www.puma.vojvodina.gov.rs>

A művek benyújtási határideje 2020. december 28.

A műveket és a kísérő dokumentációt elektronikus formában a Tikárság honlapján, a <http://185.166.125.137/konkursi> címen található alkalmazás útján kell benyújtani.

A beérkező művek szelektálását a Kulturanova Egyesület és a Titkárság honlapján teszik közzé, feltüntetve az anyag szerzőjét.

A benyújtó szerzői videóanyagát a Kulturanova Egyesület képviselője és a Titkárság által alakított Pályázati Bizottság értékeli és osztályozza, összeállítja a beérkező jelentkezések ranglistáját, valamint határoz a díjak odaítéléséről. A legjobban rangsorolt művek szerzőit multimediális készülékkel díjazzák. A díjalap 9 eszköz. Szerzői csoport esetében a művek valamennyi szerzőjét díjazzák.

A Kulturanova Egyesület a szerző, vagy a szerzői csoportok részére a nyereményt szerződés alapján ítéli oda, amelyet a művek szerzőjével, illetve szüleivel/gondviselőivel (abban az esetben, ha a szerző kiskorú), a szerzői csoporttal, illetve szüleikkel/gondviselőikkel (abban az esetben, ha a szerzők kiskorúak) köt meg.

A nyertes díjazásáról szóló szerződésben pontosításra kerülnek a mű szerzőjének és az Egyesületnek valamennyi joga, kötelezettsége és felelősége.

Szerződéssel a szerző vagy a szerzői csoport átruházza a Kulturanova Egyesületre és a Titkárságra az anyag további korlátlan felhasználásának jogát. Ha a díjazott videóanyag szerzője vagy a szerzői csoportjának tagja az előírt határidőn belül nem írja alá a szerződést, akkor az úgy tekintendő, hogy lemondott a díjról, és a megfelelő díjat a következő rangsorolt szerzőnek, azaz szerzői csoportnak ítélik oda.

Milan Vračar,

a Kulturanova Egyesület elnöke